{{{alt}}}Arvioitu uppoamisalue Cape Matapanin (punainen piste) edustalla

**SS Californian** oli Leyland Linen omistama Atlantin liikenteessä ollut höyrylaiva, joka oli suunniteltu ensisijaisesti kuljettamaan puuvillaa, mutta siinä oli myös majoitustilat kaikkiaan 102:lle matkustajalle ja miehistön jäsenelle. Alus tuli tunnetuksi oltuaan lähin RMS *Titanicin* uppoamispaikkaa ollut alus.

Rakentaminen
------------

SS Californian rakennettiin rahtialuksena, numerolla 159 Caladon Shipbuildingissa Dundeen Skotlannissa. Rakentaminen alkoi noin vuoden 1900 marraskuussa ja vuoden 1901 tammikuussa. Se laskettiin vesille 26. marraskuuta 1901. SS Californianin rakentaminen maksoi noin 105 000 puntaa. SS Californianin ollessa rakenteilla Leyland Line, joka omisti Californian osti suurempi yhtiö I.M.M. (International Mercantile Marine).

### Tekniset tiedot

SS Californian oli noin 136 metriä pitkä, 16,2 metriä leveä, rungon syvyys oli noin 9 metriä ja bruttovetoisuus noin 6 223 tonnia. SS Californian koneisto koostui kahdesta kattilasta ja yhdestä höyrykoneesta, jotka oli kytkettynä yhteen potkuriin. Suurin nopeus, jonka alus oli koskaan saavuttanut, oli 13 solmua 23. tammikuuta 1902, kun alusta testattiin, mutta aluksen normaali nopeus oli noin 11-12 solmua. Aluksessa oli sähkövalaistus. Aluksessa oli myös tupakointihuone, joka oli tehty tammesta. Ruokasali, joka oltiin tehty satiinipuusta.

Historia
--------

### Neitsytmatka

SS Californian lähti neitsytmatkalleen 31. tammikuuta Dundeesta New Orleansiin Louisianaan Yhdysvaltoihin, mikä päättyi 3. maaliskuuta.

Alus lähti 5. huhtikuuta 1912 Lontoosta Bostoniin Massachusettsiin Yhdysvaltoihin päällikkönään Stanley Lord, joka oli toiminut aluksen päällikkönä vuodesta 1911. Aluksella ei ollut matkustajia.

### Titanicin onnettomuus

Aluksen radisti Cyril Evans ilmoitti 14. huhtikuuta kolmesta suuresta jäävuoresta *Titanicille*, joka matkasi kolmisenkymmentä kilometriä pohjoisempana. Vastaanottaneen aluksen radisti Harold Bride vastaanotti varoituksen. *Californian* kohtasi illan jo hämärryttyä suuren jäävuoren, jolloin aluksen päällikkö pysäytti aluksensa päättäen odottaa päivän valkenemista ennen matkan jatkamista. Alukselta havaittiin *Titanicin* matkan jatkaminen, jolloin ohittavaa alusta pyrittiin varoittamaan sekä radiolla että morselampulla.

*Titanicin* törmättyä jäävuoreen aluksen miehistö ei ymmärtänyt ammuttuja hätäraketteja, joten alus ei siirtynyt onnettomuuspaikalle ennen kuin seuraavana aamuna, useita tunteja *Titanicin* uppoamisen jälkeen. Aluksen saavuttua onnettomuuspaikalle oli jo liian myöhäistä, ja se sai turhaan etsiä merestä hengissä olevia ihmisiä. Aluksen miehistöä arvosteltiin myöhemmin välinpitämättömäksi sen jätettyä *Titanicin* ilman apua.

Uppoaminen
----------

9. marraskuuta 1915, kun SS Californian oli matkalla Salonicasta Marseilleen, kaksi Saksan keisarillisen laivasto U-venettä torpedoi Californianin noin 98 kilometrin Matapanin niemestä lounaaseen etelään lounaaseen. Miehistöllä ei ollut mahdollisuutta ampua sukellusvenettä ennen kuin toinen U-vene ampui kaksi torpedoa sitä kohti. Toinen torpedoista ei osunut alukseen, mutta toinen osui aluksen paapuurin puolelle. Koska alus painoi yli 400 tonnia se alkoi upota heti. Alus upposi noin 10 minuutissa. Ainoastaan yksi ihminen kuoli ja kaksi loukkaantui.

Hylkyä ei ole toistaiseksi löydetty.

Lähteet
-------

1. 1 2 3 4  Harland Duzen: The SS Californian and Dundee: Scotland’s Forgotten Leviathan *Encyclopedia Titanica*. Viitattu 11.3.2019. (englanniksi)
2. ↑  Circumstances in Connection with the SS Californian *Titanic Inquiry Project*.  Arkistoitu. Viitattu 11.3.2019. (englanniksi)
3. 1 2 3 4 5 6  Californian *Thegreatoceanliners*.  Arkistoitu 3.3.2016. Viitattu 11.3.2019. (englanniksi)
4. ↑  Tracy Smith, Michael H. Standart & Captain Erik D. Wood: The Californian Incident, A Reality Check *encyclopedia-titanica.org*. Viitattu 11.3.2019. (englanniksi)
5. ↑  Circumstances in Connection with the SS Californian *British Wreck Commissioner's Inquiry*.  1992. Viitattu 11.3.2019. (englanniksi)
6. ↑  Stefan Andrews: The SS Californian, the ship that failed to rescue Titanic survivors despite being 20 miles aw *The Vintage News*.  23.9.2017. Viitattu 11.3.2019. (englanniksi)
7. ↑  Seraj Ahmed: The SS Californian was a little more than twenty kilometers away from the Titanic at the time of its sinking, why did the Californian not come to the rescue of the Titanic? *quora.com*.  Quora. Viitattu 11.3.2019. (englanniksi)
8. 1 2 3  Ed: This Day In History: The Germans Sink The SS California (1917) *History Collection*. Viitattu 11.3.2019. (englanniksi)
9. ↑  Tennent, A.J: *British Merchant Ships Sunk by U-boats in World War One*, s. 153. Periscope Publishing, 2006. Teoksen verkkoversio. (englanniksi)
10. ↑  Tennent, A.J. (2006). *British Merchant Ships Sunk by U-boats in World War One*. Periscope Publishing, 153. ISBN 9781904381365.